ชาติชาย พร้อมให้ดอกเบี้ยต่ำ เป็นหนี้ไปหา ออมสิน รับรีไฟแนนซ์ลูกหนี้ดีทุกแบงก์
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า จากภาวะเศรษฐกิจ สงครามการค้า และภัยแล้ง รวมถึงการแพร่ระบาดของไวรัสโควิด-19 ส่งผลกระทบต่อการใช้จ่ายของประชาชนรวมถึงกลุ่มผู้ถือบัตรเครดิต ธนาคารแห่งประเทศไทย (ธปท.) จึงได้ขอความร่วมมือสถาบันการเงินเฉพาะกิจ เร่งพิจารณาให้ความช่วยเหลือด้านเงินทุนและเสริมสภาพคล่อง เพื่อให้ประชาชนมีกระแสเงินสดเพียงพอในการดำเนินชีวิตประจำวันดังนั้น ออมสินจึงได้ออกมาตรการเพื่อช่วยเหลือลูกหนี้ขนาดกลางและขนาดย่อมที่ได้รับผลกระทบผ่านสินเชื่อบัตรเงินสด GSB Refinance สำหรับผู้ที่ต้องการรีไฟแนนซ์บัตรเครดิตจากสถาบันการเงินต่างๆ มายังธนาคารออมสินเพื่อลดค่าใช้จ่ายลง โดยไม่จำกัดจำนวนบัตรเครดิตที่เข้าร่วม ทั้งนี้ ผู้สนใจสามารถติดต่อธนาคารออมสินได้ตั้งแต่วันนี้เป็นต้นไป ณ สาขาธนาคารทุกแห่งทั่วประเทศธนาคารจะพิจารณาวงเงินบัตรต่อรายอยู่ที่ 10000-100000 บาท ผ่อนชำระสูงสุด 48 เดือน และจะให้ชำระยอดเงินตามใบแจ้งยอดค่าใช้จ่ายในแต่ละเดือนเพียง 2.5% หรือมากกว่า 2.5% แต่ไม่น้อยกว่า 500 บาท อย่างไรก็ตาม ออมสินจะคิดอัตราดอกเบี้ยปีที่ 1-4 เท่ากับ 8.5% ต่อปี สำหรับกลุ่มข้าราชการ พนักงานรัฐวิสาหกิจ ลูกจ้างองค์กรของรัฐ และผู้มีรายได้ประจำ ส่วนผู้ประกอบอาชีพอิสระ เจ้าของกิจการ และผู้ประกอบการเอสเอ็มอี (SMEs) คิดอัตราดอกเบี้ยปีที่ 1-4 เท่ากับ 10.5% ต่อปี โดยทั้ง 2 กลุ่มนี้ ออมสินจะยกเว้นค่าธรรมเนียมการกดเงินสดจากบัตรเป็นเวลา 4 ปี หลังจากนั้นจึงจะคิดค่าธรรมเนียมตามเงื่อนไขปกติของธนาคารสำหรับผู้ที่ยื่นขอรีไฟแนนซ์ได้จะต้องเป็นบุคคลธรรมดา มีรายได้ประจำ อายุ 20 ปี แต่ไม่เกิน 60 ปี อายุงาน 6 เดือนขึ้นไป ประกอบอาชีพอิสระอายุงาน 6 เดือนขึ้นไป หรือเป็นเจ้าของกิจการทำธุรกิจ 1 ปีขึ้นไป อายุ 20 ปี แต่ไม่เกิน 70 ปี มีประวัติการชำระหนี้ดีย้อนหลัง 12 เดือน ไม่มี ประวัติการผ่อนชำระล่าช้ามากกว่า 30 วัน มีรายได้ขั้นต่ำเดือนละ 15000 บาท.
ออมสินจึงได้ออกมาตรการเพื่อช่วยเหลือลูกหนี้ขนาดกลางและขนาดย่อมที่ได้รับผลกระทบผ่านสินเชื่อบัตรเงินสด GSB Refinance สำหรับผู้ที่ต้องการรีไฟแนนซ์บัตรเครดิตจากสถาบันการเงินต่างๆ
ธนาคารออมสิน,รีไฟแนนซ์,บัตรเครดิต,หนี้บัตรเครดิต,รีไฟแนนซ์บัตรเครดิต,สินเชื่อบัตรเงินสด,GSB Refinance